**Jelentések lejárt határidejű határozatokra,**

**beszámoló az átruházott hatáskörben hozott döntésekről.**

(A képviselő-testület 2024. szeptember 19-i ülésére.)

Tisztelt Képviselő-testület!

Szervezeti és működési szabályzatunkról szóló 27/2013. (IX. 27.) önkormányzati rendelet 12. §-a értelmében a lejárt képviselő-testületi határozatokról az alábbi jelentéseket adom:

A **91/2024. (VI. 26.)** határozatában a képviselő-testület az önkormányzat vagyonáról és a vagyonnal való gazdálkodás szabályairól szóló 1/2007. (II. 2.) önkormányzati rendelete 20. § (5) bekezdésében foglalt jogkörével élve a az önkormányzat tulajdonában lévő Kőszeg, Rákóczi F. u. 63. fsz. 2. szám alatti, 48 m2 nagyságú lakás megnevezésű ingatlan liciteljárás útján történő értékesítését rendelte el az ingatlanforgalmi értékbecslésben szereplő 9.696.000,- Ft 25%-ával csökkentett, 7.272.000,- Ft induló vételáron.

A határozatra jelenti Németh Ildikó városüzemeltetési osztályvezető, hogy a csökkentett áron kiírt pályázati eljárás érdeklődők hiányában eredménytelenül zárult. A jelenleg folyamatban lévő második kiírás szerint az ajánlatok beadási határideje 2024. október 10., licit időpontja 2024. október 11.

A **92/2024. (VI. 26.)** határozatában a képviselő-testület az önkormányzat vagyonáról és a vagyonnal való gazdálkodás szabályairól szóló 1/2007. (II. 2.) önkormányzati rendelete 20. § (5) bekezdésében foglalt jogkörével élve a az önkormányzat tulajdonában lévő Kőszeg, Rákóczi F. u. 63. fsz. 5. szám alatti, 33 m2 nagyságú lakás megnevezésű ingatlan liciteljárás útján történő értékesítését rendelte el az ingatlanforgalmi értékbecslésben szereplő 3.900.000,- Ft 25%-ával csökkentett, 2.925.000,- Ft induló vételáron.

A határozatra jelenti Németh Ildikó városüzemeltetési osztályvezető, hogy a csökkentett áron kiírt pályázat eredményesen zárult. Az adásvételi szerződés aláírásra került, a vételár befolyt. Folyamatban van a lakás birtokba adása.

Tisztelt Képviselő-testület!

A szervezeti és működési szabályzatunkról szóló 27/2013. (IX. 27.) önkormányzati rendelet 2. § (5) bekezdésében foglaltak értelmében az alábbiakban beszámolok az átruházott hatáskörben hozott döntésekről.

***Dr. Dömötör Ramóna*** mb.igazgatási osztályvezető jelentése alapján:

A polgármester nevében az osztály 2024. június 26. és 2024. szeptember 18. között összesen 183 fő részére, 250 esetben települési támogatást, valamint 7 fő részére lakásfenntartási támogatást állapított meg.

***Németh Ildikó*** városüzemeltetési osztályvezető jelentése alapján:

A polgármester nevében az osztály augusztus 30. és szeptember 18. között összesen 4 db közterület használati engedélyt adott ki.

Fentieken kívül ***Básthy Béla*** polgármester úr az SZMSZ 5. melléklete alapján, átruházott jogkörben az alábbi – számozott – döntéseket hozta:

*116/2024. (VIII. 28.) polgármesteri határozat:*

Közútkezelői hozzájárulás 20 tonna megengedett legnagyobb össztömeget meghaladó jármű behajtásához (Kőszeg, Csőszház utca 4816 hrsz).

*117/2024. (IX. 2.) polgármesteri határozat:*

Közterület bontási hozzájárulás Vadvirág utca 4030 hrsz-ú ingatlanhoz csatlakozó földkábel kiépítése érdekében.

*118/2024. (IX. 2.) polgármesteri határozat:*

Lakáscsere hozzájárulás (Kőszeg Rákóczi F. u. 91. Fsz. 7. – Kőszeg, Rákóczi F. u. 91. Fsz. 10.)

*119/2024. (IX. 2.) polgármesteri határozat:*

Lakáscsere hozzájárulás (Kőszeg, Liszt F. u. 26. Fsz. 3. – Kőszeg, Liszt F. u. 26. Fsz. 7.)

*120/2024. (IX. 16.) polgármesteri határozat:*

Támogatás a polgármesteri keretből a Kőszegi Polgári Kaszinó részére az újjáalakulásuk 25. évfordulója alkalmából megjelenő jubileumi könyv kiadásához.

*121/2024. (IX. 16.) polgármesteri határozat:*

Tulajdonosi hozzájárulás a Kossuth L: utca 3. tervezési munkálataihoz.

**Kőszeg, 2024. szeptember 18.**

**Dr. Zalán Gábor s. k.** jegyző